OPĆINA ČAVLE, Čavja 31, 51 219 Čavle, OIB: 27613220645, zastupana po načelnici Ivani Cvitan Polić, mag. cult., (u daljnjem tekstu: Općina)

i

(Naziv, adresa i OIB Korisnika), zastupan po (ime i prezime osobe ovlaštene za zastupanje Korisnika) (u daljnjem tekstu: Korisnik) sklopili su slijedeći

**UGOVOR
o financiranju programa Javnih potreba u kulturi, zdravstvenoj zaštiti i društvenim djelatnostima Općine Čavle**

Članak 1.

Predmet ovog Ugovora je financiranje programa Udruge (naziv) (u daljnjem tekstu: Program)
kojeg provodi Korisnik.

Članak 2.

Općina će financirati Program Udruge iz članka 1. ovog Ugovora u iznosu od (iznos) (slovima:) kuna. Sredstva se mogu koristiti isključivo za provedbu Programa sukladno uvjetima Javnog poziva i prema Opisnom obrascu Programa i Obrascu financijskog plana Programa. Navedena sredstva će se isplatiti s proračunske pozicije (šifra i naziv pozicije).

Razdoblje provedbe projekta je \_\_\_\_\_ mjeseci od datuma stupanja ugovora na snagu.

Članak 3.

Ovaj Ugovor primjenjuje se na proračunsku godinu 2018. godinu.

Članak 4.

Sredstva iz članka 2. ovog Ugovora namjenska su i mogu se koristiti isključivo za pokrivanje troškova i u iznosima definiranih financijskim planom.

Sredstava će se isplaćivat na žiro-račun korisnika broj (broj računa)
mjesečno, u pravilu, u visini dvanaestine planiranih sredstava u Proračunu, odnosno razmjerno ostvarenim prihodima Proračuna.

Udruga može, na temelju pisanog zahtjeva Upravnom odjelu za lokalnu samoupravu i upravu Općine Čavle, zatražiti anticipiranu isplatu sredstava za redovan rad. U tom slučaju Udruga je dužna obrazložiti zahtjev te dostaviti izvod sa žiro računa kako bi se ustanovilo financijsko stanje Udruge na dan traženja anticipacije sredstava.

O zahtjevu odlučuje općinska načelnica.

Članak 5.

Radi kontrole namjenskog korištenja sredstava Korisnik se obvezuje da će Općini dostaviti Izvještaj
o provedbi Programa koji treba sadržavati:

a) Opisno izvješće;

b) Financijsko izvješće najkasnije do 28. veljače 2019. godine na propisanim obrascima Općine. Izvještaj se dostavlja u tiskanom obliku poštom ili osobnom dostavom u pisarnicu Općinu, potpisan od strane osobe povlaštene za zastupanje Korisnika i pečatiran.

Članak 6.

Općina pridržava pravo kontinuiranog praćenja i vrednovanja izvršenja Programa Korisnika iz članka
1. Ugovora, te preispitivanje financija i troškova u bilo koje vrijeme trajanja financiranja, te u razdoblju od 2 godine nakon završetka Programa.

Općina može neposrednu kontrolu iz prethodnog stavka ovog Ugovora obaviti kroz terenski posjet
prostorijama Korisnika, te je o namjeri izvršenja neposredne kontrole dužan prethodno obavijestiti
Korisnika barem sedam dana prije planiranog izvršenja kontrole.

Članak 7.

Korisnik se obvezuje pravodobno obavijestiti Općinu o manjim i većim izmjenama Ugovora. Manje
izmjene Ugovora mogu biti:

- promjena bankovnog računa Korisnika,

- promjena adrese ili drugih kontakata Korisnika,

- manje promjene Programa koje ne utječu na njegov opseg i ciljeve (npr. manje promjene u
vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Članak 8.

Udruga se obvezuje pravodobno izvijestiti Upravni odjel Općine Čavle o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili izvršenje u planiranim stavkama proračuna.

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome uz pisano obrazloženje pravovremeno izvijestiti Općinu.

Članak 9.

Općina zadržava pravo na povrat već doznačenih sredstava u slučaju da utvrdi da su navedena
novčana sredstva utrošena suprotno namjeni utvrđenoj ovim Ugovorom.

O obustavi doznake, odnosno o obvezi povrata već doznačenih novčanih sredstava, Općina će
pisanim putem obavijestiti Korisnika.

Članak 10.

Ugovorne strane su suglasne da će sve eventualne sporove u vezi s provedbom ovog Ugovora
rješavati sporazumno ili postupkom mirenja, a ukoliko to nije moguće nadležan je sud u Rijeci.

Članak 11.

Opisni obrazac Programa (Prijavnica) i Obrazac odobrenog financijskog plana koje je Korisnik
dostavio prijavljujući se na Javni poziv, sastavni su dio ovog Ugovora.

Članak 12.

Za sve ostale ugovorne odredbe koje dopunjuju ovaj Ugovor i odnose se na opća pravila i obveze
koje se primjenjuju u provedbi Programa vrijede Opći uvjeti ugovora koji će biti objavljeni na mrežnima stranicama Općine.

Članak 13.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava
Korisnik, a dva primjerka Općina.

Članak 14.

Ugovor stupa na snagu danom potpisa posljednje ugovorne strane.

KLASA:
URBROJ:
Čavle,

Za Korisnika Općinska načelnica

Ivana Cvitan Polić, mag.cult.